EESTI ADVOKATUURI JUHATUS

ISTUNGI PROTOKOLL

11. november 2014. a nr 22

Tallinn

**Eesti Advokatuuri sümboolika kasutamine advokaadibüroode poolt**

Ajalehes Äripäev ilmus reklaam selle kohta, et Advokaadibüroo Xoli korraldamas seminari. Nimetatud reklaami juures oli viide Eesti Advokatuurile, kuid kooskõlastust või volitust Eesti Advokatuuri väljatoomiseks advokatuur andnud ei olnud. Advokatuur juhtis tähelepanu, et tegemist on kooskõlastamata tegevusega, so Eesti Advokatuuri nimetamisega advokaadibüroo poolt korraldatava seminari üleskutses, mis mh võib olla eksitav ja seega on see taunitav. Advokaadibüroo viis avaldatava reklaami kooskõlla advokatuuri sisemiste aktidega nii, et juba järgmisel päeval ilmunud ajalehes oli kõik korrektne.

Advokatuur juhib tähelepanu, et vastavalt eetikakoodeksi § 25 lõikele 2 esineb avalikkuse ees ja meedias advokaat üksnes enda nimel, välja arvatud juhul, kui ta on õigustatud advokatuuri nimel esinema oma ametikoha tõttu või kui ta on selleks volitatud. Seega on vajalik alati enne Eesti Advokatuuri sümboolika kasutamist see kooskõlastada advokatuuriga. Käesoleval aastal on lubatud kasutada Eesti Advokatuuri juubelilogo; teave selle kohta, sh alused ja korrektne kujundus, on edastatud teadmiseks kõigile advokaadibüroodele.

Juhatus

**O T S U S T A S:**

**Teha juhatuse otsus liikmetele teatavaks.**